 Sidoo kale wasiirka biyaha somaliland ayaa sheegay in cashuur lagu soo rogi doono cid kasta oo qodata ceel biyood ka hooseeya laba mitir waxaanu yidhi Wixii hada ka dambeeya biyaha waxa lagu leeyahay Cashuurta lahaanshaha biyaha ee dalka, riigayga ayaan iska qodanayaa dabadeed beerta ayaan ku waraabinayaa wax shaqaynayaa maaha, hantida uu la soo baxayo ee dhulka hoostiisa ku jiraa waa biyo ay umadu leedahay mana aha qaar hebel leeyahay waxaanay ka mid tahay macdahaa ama hantida dadku leeyahay ee dhulka hoostiisa ku jira, Sharciga cusub ee golayaashu ansixiyeen waxa uu na siinayaa in nin kasta biyihiisa lagu xidho saacad, beer haku waraabsado ama meel kale ha joogee, dawladuna waxay ka qaadi doontaa cashuurta gedista iyo ta lahaanshaha biyaha, ninka biyaha kala soo baxaya dhulka hoostiisana waa inuu ogaadaa in hanti dadka ka dhaxaysa ay biyuhu yihiin, lacagtii uu biyaha ku iibiyeyna dadka ayaa leh ee waa inay wax uga soo noqdaan, waana lacag ku dhacaysa wasaarada maaliyada. 